CELEX: C2006/108/02
Language: da
Date: 2006-05-06 00:00:00
Title: Sag C-74/06: Sag anlagt den  8. februar 2006  — Kommissionen for De Europæiske Fællesskaber mod Den Hellenske Republik

6.5.2006   
            
            
               DA
            
            
               Den Europæiske Unions Tidende
            
            
               C 108/2
            
         Sag anlagt den 8. februar 2006 — Kommissionen for De Europæiske Fællesskaber mod Den Hellenske Republik
   (Sag C-74/06)
   (2006/C 108/02)
   Processprog: græsk
   Parter
   
      Sagsøger: Kommissionen for De Europæiske Fællesskaber (ved D. Triantafylliou, som befuldmægtiget)
   
      Sagsøgt: Den Hellenske Republik
   Sagsøgerens påstande
   Kommissionen har nedlagt følgende påstande:
   
               —
            
            
               Det fastslås, at Den Hellenske Republik har tilsidesat forpligtelser, som påhviler den i henhold til EF-traktatens artikel 90, idet den ved beregningen af den afgiftspligtige værdi af automobiler indført på dens område fra en anden medlemsstat alene anvender et kriterium for nedsættelsen af deres værdi, som alene er baseret på køretøjets alder, og hvorefter der kan foretages nedsættelse på 7 % for køretøjer, som har været brugt i 6 måneder til 1 år eller 14 % for køretøjer, der har været brugt i 1 år, hvilket ikke sikrer, at den skyldige afgift i de fleste tilfælde ikke overstiger størrelsen af den residualafgift, som er indeholdt i værdien af tilsvarende brugte køretøjer, som allerede er blevet registreret på græsk område, mens desuden beregningsgrundlaget for nedsættelsen af værdien ikke er almindelig kendt og vurderingen af køretøjerne af de sagkyndige indebærer betaling af et gebyr på 300 EUR.
            
         
               —
            
            
               Den Hellenske Republik tilpligtes at betale sagens omkostninger.
            
         Søgsmålsgrunde og væsentligste argumenter
   
               1.
            
            
               Den fastsatte værdinedsættelsestabel, som anvendes i Den Hellenske Republik, på indførte automobiler, er ikke i overensstemmelse med fast retspraksis, hvorefter der skal ske en reel nedsættelse af deres værdi, og sikrer følgelig ikke, at den skyldige afgift ikke i hvert fald under visse omstændigheder overstiger størrelsen af den residualafgift, som er indeholdt i værdien af tilsvarende brugte køretøjer, som allerede er blevet registreret i Grækenland.
            
         
               2.
            
            
               Proceduren ved klageudvalget er ikke tilstrækkelig til at dække lakunerne i denne ordning, idet denne indebærer den afskrækkende betaling af nævnte høje gebyr og ikke er ledsaget af nogen bekendtgørelse om de kriterier, som skal lægges til grund ved beregningen af brugte køretøjers værdi, hvorfor proceduren er ineffektiv.